一般來講，「東山少爺」代表住上流社會啲權貴，有人認爲呢個群體入面有好多都係「二世祖」，雖然係令人矚目嘅風華一代，但係無德無能、成日遊手好閒；而有啲人就反駁呢種講法，認爲係將企街女當大家閨秀、攞風塵客做翩翩少爺，而實質上貴族都係好有家教嘅，所以真正嘅少爺小姐都係出身、教養都好好嘅人家。亦有人認爲，一樣米養百樣人，咩階層都有好人衰人，東山少爺入邊可以出敗家仔、亦可以出貴公子。